|  |
| --- |
|  |
| Eksamensopgave |
| Visualisering Niveau 2 – Web Construction |

|  |  |
| --- | --- |
| Formalia | |
| Afdeling | AspIT Trekanten |
| Underviser | Kenneth Sørensen |
| Censor | Hanne Lund |
| Forløb | Modulperiode 2, forår 2023 |
| Opgaven udleveres | Tirsdag den 2. maj 2023 kl. 08:45 |
| Opgaven afleveres | Onsdag den 3. maj 2023 kl. 15.00 |
| Der arbejdes følgende dage i tidsrummet | Tirsdag kl. 08:45 – 15.00  Onsdag kl. 08.45 – 15.00 |

### 

### Indholdsfortegnelse

Indhold

[Eksamensopgave 1](#_Toc133783287)

[Indholdsfortegnelse 2](#_Toc133783288)

[Website til Aarhus Bridgeklub 3](#_Toc133783289)

[Indledning 3](#_Toc133783290)

[Kravspecifikation 3](#_Toc133783291)

[Overordnede krav 3](#_Toc133783292)

[Layout og design 4](#_Toc133783293)

[Generelle krav 4](#_Toc133783294)

[Header med hovedmenu og sociale ikoner 4](#_Toc133783295)

[Websidens indhold 4](#_Toc133783296)

[Design - breakpoints 5](#_Toc133783297)

[Web animation 5](#_Toc133783298)

[JavaScript 6](#_Toc133783299)

[Produkt til aflevering 6](#_Toc133783300)

[Regler i eksamenslokalet 6](#_Toc133783301)

[Bedømmelseskriterier og evaluering 7](#_Toc133783302)

[Eksamen 7](#_Toc133783303)

[Karakterskala 8](#_Toc133783304)

# Website til Aarhus Bridgeklub

## Indledning

Aarhus Bridgeklub ønsker at forny deres eksisterende website, både hvad angår design og funktionalitet.

De har derfor hyret en grafiker, som har udarbejdet et redesign, som klubben har accepteret.

Din opgave er at omsætte det vedlagte grafik- og billedmateriale til et vellignende og velfungerende website med de features, som er nævnt i kravspecifikationen. I demo-mappen finder du screenshots af websitet, som det skal se ud, når du har løst opgaven.

## Kravspecifikation

Herunder finder du kravspecifikationen, som er den liste over ufravigelige krav, som SKAL opfyldes, når du løser opgaven. Hvis der er noget, der ikke er nævnt, er løsningen op til dig. Ellers skal du følge anvisningerne punkt for punkt.

### Overordnede krav

* Skal anvende både HTML, CSS og JavaScript.
* Skal anvende enten CSS Grid eller CSS Flexbox. Gerne begge.
* Skal være responsiv til minimum mobile, tablet og desktop.
* Må gerne indeholde kode, som du har hentet på nettet eller fra noget, du har lavet tidligere, men du **skal** kunne forklare, hvordan koden fungerer.

### Layout og design

Webdesignet skal udføres, så det kommer til at ligne det vedlagte materiale så meget som muligt: Se screenshot og screen recording. Derudover skal det gøres responsivt, som du kan læse mere om længere nede i opgaveteksten.

Farver kan aflæses ved at åbne de vedlagte screenshot i et billedbehandlingsprogram som Adobe Photoshop og benytte den indbyggede color-picker/pipette til at aflæse de forskellige farver.

Websitet benytter Google-fonten: ‘Open Sans’. Når du anvender en Google font, skal du huske at linke eller importere den i dit projekt fra [fonts.google.com](https://fonts.google.com/).

Teksten til hjemmesiden kan du kopiere direkte fra den vedlagte tekstfil.

### Generelle krav

Projektet skal bestå af følgende indhold:

### Header med hovedmenu og sociale ikoner

Headeren med hovedmenuen og de sociale ikoner skal have en bredde svarende til browserens bredde (1920px). Bemærk at headeren skal have samme bredde som browservinduets uanset skærmstørrelse. Den skal desuden have en “fixed/sticky” position øverst i browseren, så den sidder fast - også når der scrolles.

Headeren skal indeholde tre elementer: Bridgeklubbens logo, websitets hovedmenu samt en menu med links til sociale medier.

Når musen føres over et menupunkt i hovedmenuen, skal det highlightes via en hover-effekt, hvor baggrundsfarven ændres. Hover-effekten skal desuden “fade” op og ned.

### Websidens indhold

Websitets forside er den eneste side, som du skal udvikle. Den skal indeholde en header, footer og content area. Indholdet på forsiden skal omfatte et banner/hero, som skal fungere som et grafisk blikfang.

Under banneret skal der tilføjes en sektion, som skal inddeles i to kolonner. De skal tilsammen have en bredde på 1080px og centreres (se screenshot i demo-mappe).

Den venstre kolonne skal indeholde nogle rubrikker med forskelligt indhold bestående af tekst, billeder og links.

Den højre kolonne skal indeholde en liste med events samt tilmelding til nyhedsbrev.

### Design - breakpoints

Webdesignet skal desuden optimeres til visning på mindre skærme ved hjælp af responsiv webdesign.

Websitet skal have to breakpoints ved 960px og 768px, således at websitet får 3 forskellige layouts: Desktop (1920px), tablet (960px) og smartphone (768px).

I demo-mappen finder du screenshots, der viser, hvordan layoutet skal se ud ved de forskellige skærmstørrelser.

Hovedmenuen skal desuden forvandles til en hamburger-menu på små skærme, som aktiveres ved en skærmbredde på 960px.   
Demo-mappen indeholder også nogle screenshots, der viser hvordan menuen skal se ud. Det er valgfrit, om du vil lave mobil-menuens klik-funktionalitet ved hjælp af "CSS checkbox hack" eller JavaScript.

### Web animation

Banneret/hero indeholder et baggrundsbillede og et logo. Begge dele skal animeres, så resultatet kommer til at ligne den mp4 film, du finder i mappen demo.

Baggrundsbilledet skal have en "fade" effekt, hvor det starter med at være usynligt og langsomt bliver synligt. Animationen skal starte 1 sekund efter at websiden er indlæst og have en varighed på 1 sekund.

Derefter skal logoet animeres. Det skal ligeledes gøres med en "fade" effekt. Dog med den forskel, at logoet samtidig skal "slide" ind fra venstre og flytte sig 50% af elementets egen bredde, mens det langsomt bliver synligt.

Animationen skal starte 2 sekunder efter websiden er indlæst og have en varighed på 0.5 sekund. De to web animationer skal tilføjes med CSS.

### JavaScript

Det eksisterende banner/hero skal udvides, så det ikke længere bare er et statisk banner, men en "content slider" med to "slides". Det første slide skal være det eksisterende banner (hero.jpg). Det andet slide finder du i materialemappen (hero2.jpg). I materialemappen finder du desuden to pil-ikoner, som du skal benytte som knapper, der får content slideren til at skifte mellem de to slides, når der klikkes på dem. Overgangen mellem de to slides skal animeres.

Slide nummer to skal ikke indeholde klubbens logo, men derimod tekst fra medfølgende tekstfil.

Du kan designe slide nummer to svarende til billedet "demo-slide.jpg", som du finder i demo-mappen eller du kan vælge selv at være kreativ. De eneste krav er, at du bruger det vedlagte billede (hero2.jpg), og de to vedlagte pile: (arrow\_forward\_ios\_white\_48dp.svg og arrow\_back\_ios\_white\_48dp.svg samt ovenstående tekst).

## Produkt til aflevering

Senest ved afslutningen af eksamensperioden (onsdag, d. 3. maj kl. 15:00) skal du sende URL'en til din eksamensopgave til din lærer på mail ([keso@aspit.dk](mailto:keso@aspit.dk)).

## Regler i eksamenslokalet

* Du må gerne kontakte dine klassekammerater og spørge om hjælp i et begrænset omfang.
* Hvis du er i tvivl om opgavebeskrivelsen, så kontakt læreren.
* Opgave og opgaveløsninger må ikke tages med hjem.

## Bedømmelseskriterier og evaluering

Der vil i bedømmelsen blive lagt vægt på følgende:

* Hvor godt har du kunne følge kravspecifikationen?
* Fuldstændighed – hvor meget er lavet færdigt?
* I hvor høj grad du har overblik over din egen kode?
* Struktur – anvendelse af relevante HTML5 og CSS3 teknikker og værktøjer
* Kommentarer, navngivning, overskuelighed og struktur af kode i HTML, CSS og JavaScript.
* Hvordan præsenterer du din løsning til eksamen?

## Eksamen

Det fremgår af modulbeskrivelsen at:

* Ved eksamen skal du, uden forudgående forberedelse, præsentere din løsning. Desuden skal du besvare spørgsmål fra eksaminator og censor
* Eksamen gennemføres over 30 minutter, inkl. tid til bedømmelse
* Din besvarelse bedømmes efter den almindelige karakterskala og karakteren meddeles dig umiddelbart efter eksaminators og censors votering

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |